CELEX: 32009R0270
Language: ro
Date: 2009-04-02 00:00:00
Title: Regulamentul (CE) nr. 270/2009 al Comisiei din 2 aprilie 2009 privind autorizarea 6-fitazei ca aditiv în hrana puilor de găină pentru îngrășat (titularul autorizației: DSM Nutritional Products Ltd reprezentat de DSM Nutritional products Sp. Z o.o.) (Text cu relevanță pentru SEE)

3.4.2009   
            
            
               RO
            
            
               Jurnalul Oficial al Uniunii Europene
            
            
               L 91/3
            
         
      REGULAMENTUL (CE) NR. 270/2009 AL COMISIEI
   
   din 2 aprilie 2009
   privind autorizarea 6-fitazei ca aditiv în hrana puilor de găină pentru îngrășat (titularul autorizației: DSM Nutritional Products Ltd reprezentat de DSM Nutritional products Sp. Z o.o.)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului enzimatic 6-fitază produsă de Aspergillus oryzae (DSM 17594) ca aditiv pentru hrana puilor de găină pentru îngrășat, urmând a fi clasificat în categoria „aditivi zootehnici”.
            
         
               (4)
            
            
               Din avizul Autorității Europene pentru Siguranța Alimentară (denumită în continuare „autoritatea”) din 18 noiembrie 2008 și 29 octombrie 2008 (2) și pe baza datelor furnizate de solicitant rezultă că preparatul enzimatic 6-fitază, produsă de Aspergillus oryzae (DSM 17594), astfel cum este produs de solicitantul DSM Nutritional Products Ltd reprezentat de DSM Nutritional products Sp. Z o.o., nu are efecte adverse asupra sănătății animalelor, sănătății oamenilor sau asupra mediului și că este eficace în ameliorarea utilizării fosforului legat ca fitat. Autoritatea nu consideră necesară prevederea unor cerințe specifice de supraveghere ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestui preparat ar trebui să fie autorizată, conform specificațiilor sale din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupului funcțional „promotori de digestibilitate”, ca aditiv pentru hrana animalelor, în condițiile stabilite în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2008) 871, p. 1-18.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de hrană completă pentru animale cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate.
                  
               
            
                  4a6
               
               
                  DSM Nutritional Products Ltd reprezentat de DSM Nutritional products Sp. Z o.o.
               
               
                  6-fitază
                  EC 3.1.3.26
               
               
                  
                               
                           
                           
                              
                                 Compoziția aditivului
                              
                              Preparat de 6-fitază produsă de Aspergillus oryzae (DSM 17594), având o activitate minimă de:
                              
                                           
                                       
                                       
                                          formă solidă: 10 000 FYT (1)/g
                                       
                                    
                                           
                                       
                                       
                                          formă lichidă: 20 000 FYT/g
                                       
                                    
                        
                               
                           
                           
                              
                                 Caracterizarea substanței active
                              
                              6-fitază produsă de Aspergillus oryzae (DSM 17594)
                           
                        
                               
                           
                           
                              
                                 Metoda de analiză
                                  (2)
                              
                              Metodă colorimetrică bazată pe reacția vanadomolibdatului cu fosfatul anorganic produs prin acțiunea 6-fitazei asupra unui substrat care conține fitat (fitat de sodiu) la pH de 5,5 și la 37 °C, cuantificată în raport cu o curbă standard corespunzătoare fosfatului anorganic.
                           
                        
               
                  Pui de găină pentru îngrășat
               
               
                  –
               
               
                  1 500 FYT
               
               
                  –
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Doza recomandată pe kilogram de furaj complet:
                              
                                          —
                                       
                                       
                                          pui de găină pentru îngrășat: 1 500-3 000 FYT;
                                       
                                    
                        
                              3.
                           
                           
                              Se utilizează în furajele combinate care conțin mai mult de 0,23 % fosfor fitinic.
                           
                        
                              4.
                           
                           
                              Pentru siguranță: în timpul manipulării, utilizatorii folosesc protecție respiratorie, ochelari și mănuși.
                           
                        
               
                  22 aprilie 2019
               
            
         (1)  O FYT este cantitatea de enzimă care eliberează 1 μmol de fosfat anorganic din fitat per minut în condiții de reacție care presupun o concentrație de fitat de 5 mM la pH 5,5 și temperatură de 37 °C în cursul incubării timp de 30 de minute.
      
         (2)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives